दृश्य १– मलेसियाबाट गत नोभेम्बर १७ मा एउटा एसएमएस आयो । त्यसमा लेखिएको थियो– ‘मलेसियाको एएसई इलेक्ट्रोनिक्स कम्पनीले ७० जना नेपाली कामदार मागेको मोन्टेज म्यानपावरले विज्ञापन छाप्यो । त्यसमा फ्रि भिसा, फ्रि टिकट र अन्य खर्च दिइने भनिएको थियो । हामी धेरै जनाले अन्तर्वार्ता दिए पनि १८ जना पास भयौं । उड्ने बेला त्यसका सञ्चालकले छुट्टाछुट्टै भेटी पैसाबिना टिकट र पासपोर्ट नदिने भन्न थाले । उनले एक लाख रुपैयाँसम्म उठाएको पाइयो । मैले पनि धेरै बार्गेनिङ गरेर ४० हजार रुपैयाँ तिरें । जब हामी कम्पनीमा आयौं, यहाँ कति–कति पैसा तिरेर आयौ भनी सोधियो । ढाँटे जागिरबाट हटाइदिने र साँचो कुरा भने तिरेको पैसा फिर्ता गराइदिने जानकारी दिइयो ।
